ADSL
Asymmetric digital subscriber line (asimetrična digitalna pretplatnička linija), poznatija po skraćenici ADSL, jest vrsta digitalne pretplatničke linije (DSL) koja omogućava veću propusnost podataka preko bakarnih telefonskih linija u odnosu na dial-up. Razlikuje se od znatno rjeđe simetrične digitalne pretplatničke linije (symmetric digital subscriber line ili SDSL). U ovom kontekstu, riječ "asimetrična" označava da protok i brzina u bitovima nije jednaka u oba smjera, odnosno da je brzina preuzimanja (download) veća od brzine slanja (upload) podataka. Pružaoci širokopojasnog interneta koji nude ovu vrstu veze najčešće označavaju da je njena glavna namjena preuzimanje sadržaja s interneta, a ne dijeljenje/slanje sadržaja drugima.